stanford-oval/wikipedia huggingface dataset:
דרסט הראשון, מלך הפיקטים

דרסט הראשון (באנגלית: Drest I או Drust), בנו של ארפ, היה מלך הפיקטים הראשון שניתן לתארך את תקופתו. מלך מיתולוגי זה, המוזכר ב"דברי ימי הפיקטים", מלך באמצע המאה החמישית.
דרסט עלה לשלטון לאחר מותו (או הריגתו) של טאלורק בן איכיויר (Talorc son of Achiuir) ועל פי "דברי ימי הפיקטים" דרסט מלך 100 שנים ונלחם ב-100 קרבות. על פי גרסה אחרת - מלך 100 ימים בהם נלחם.
עוד מצוין בדברי ימי הפיקטים כי בשנה ה-19 למלכותו הגיע פטריק הקדוש לאירלנד - עובדה הנותנת תיארוך למלכותו.
דרסט הגלה את אחיו נכטאן לאירלנד. לאחר מותו של דרסט שב נכטאן לממלכת הפיקטים, ולימים עלה לשלטון לאחר מותו של טאלרוק בן אניאל, שמלך לאחר דרסט.
ג'ון מפרדון מציין כי דרסט מלך 45 שנים, בתקופת כהונתו של פאלאדיוס כבישוף אירלנד.
דקוטה הדרומית (SSN-790)

| --- | --- |

 תיאור כללי
 סוג אונייה:  צוללת תקיפה מהירה
 צי:   צי ארצות הברית
 דגל הצי:  
 סדרה:  צוללות התקיפה מסדרת וירג'יניה
 ציוני דרך עיקריים
 מספנה:  General Dynamics Electric Boat Division  Huntington Ingalls Industries Inc. - Newport News Shipbuilding
 הוזמנה:  22 בדצמבר 2008
 תחילת הבנייה:  4 באפריל 2016
 הושקה:  14 באוקטובר 2017
 תקופת הפעילות:  2 בפברואר 2019 – הווה (5 שנים)
 מידות
 הֶדְחֶק:  7,800 טון
 אורך:  114.8 מטר
 רוחב:  10.36 מטר
 נתונים טכניים
 מהירות:  46.3 קמ"ש (25 קשר) ויותר
 עומק צלילה:  מעל 240 מטר
 גודל הצוות:  132. 15 קצינים 117 חוגרים
 טווח שיוט:  לא מוגבל
 הנעה:  כור גרעיני בהספק של 30,000 קילו וואט
 צורת הנעה:  פיר הנעה אחד
 אמצעי לחימה
 חימוש:  מערכת שיגור אנכי עם 12 תאים שבתוכם טילי BGM-109 טומהוק  4 צינורות טורפדו 533 מ"מ בעלי יכולת לשיגור טילים עם סך הכל 27 טורפדות וטילים
 
USS דקוטה הדרומית (SSN-790), היא צוללת תקיפה גרעינית של צי ארצות הברית מסדרת וירג'יניה, שנקראת על שם מדינת דקוטה הדרומית. החוזה לבנייתה הוענק ל-Huntington Ingalls Industries בשיתוף עם חטיבת Electric Boat של ג'נרל דיינמיקס בניופורט ניוז, וירג'יניה ב-22 בדצמבר 2008. צוללת זו היא השביעית מבין צוללות בלוק III אשר תכלול חרטום מתוקן, כולל טכנולוגיה מסוימת של הצוללות הגרעיניות מסדרת אוהיו. טקס הנחת השדרית התקיים ב-4 באפריל 2016. נותנת החסות של הצוללת היא דיני דמפסי, אשתו של הגנרל מרטין דמפסי. טקס ההשקה שלה התקיים ב-14 באוקטובר 2017 בגרוטון, קונטיקט.
הערות שוליים

↑  Joe Katzman, Virginia Block III: The Revised Bow, Defense Industry Daily, ‏27 February 2024
דרסט החמישי, מלך הפיקטים

דרסט החמישי (באנגלית: Drest V; נפטר ב-576) היה מלך הפיקטים, בשנת 575 לערך ועד פטירתו.
דרסט היה בנו של מונייט (Munait).
על פי "דברי ימי הפיקטים" דרסט מלך במשך שנה אחת, בין קודמו, טאלרוק השני לבין גאלאם קנאלאת'.
דרסט העשירי, מלך הפיקטים

דרסט העשירי (באנגלית: Drest X; בגאלית סקוטית: Drust; נפטר ב-848), בנו של אואוראד, היה מלך הפיקטים (מלך פורטריו). דרסט מלך כשלוש שנים, החל מעלייתו לשלטון בשנת 845 ועד מותו. דרסט עלה לשלטון לאחר מותו של קודמו, ברידיי השביעי.
על פי "דברי ימי הפיקטים" נאבקו דרסט וקנת על השלטון, ובעקבות ניצחונו של השני, ומותו של דרסט עלה קנת לשלטון.
דציבל ואט

דציבל ואט או dBW הוא יחידה למדידת עוצמת אות המבוטא בדציבלים ביחס לוואט אחד. היתרון בשימוש בו הוא יכולתו לבטא ערכי כוח גדולים מאוד וקטנים מאוד בטווח קצר של מספרים. למשל:
1 מיליוואט = 30- דציבל ואט.
1 ואט = 0 דציבל ואט.
10 ואט = 10 דציבל ואט.
100 ואט = 20 דציבל ואט.
1,000,000 ואט = 60 דציבל ואט.
הנוסחה לחישוב דציבל ואט באמצעות כוח בוואט היא:
ובכיוון ההפוך:
במערכת היחידות הבין לאומית (SI), יחידת הדציבל שאינה חלק מה-SI, אינה מותרת לשימוש ישירות לצד יחידות SI, כך שה-dBW אינו מותר ישירות גם הוא, אך ניתן לכתוב את 10 dBW כ-10 dB (1 watt).
ראו גם

dBm
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
דרסט השישי, מלך הפיקטים

דרסט השישי (באנגלית: Drest VI;  מת ב-678) בנו של דומנייל או דונגייל (Drest mac Domnal או Drest mac Dúngail) היה מלך הפיקטים. דרסט מלך כתשע שנים, החל משנת 663 ועד להדחתו בשנת 672.
דרסט עלה לשלטון לאחר מותו של אחיו, גרטנייט הרביעי בשנת 663, ועל פי "דברי ימי הפיקטים" מלך בין שש לשבע שנים.
"דברי ימי אלסטר" ו"דברי ימי טיגרנאך" מספרים כי דרסט הודח בשנת 672 על ידי ברידיי או ברוידה. דרסט מת בשנת 678 לערך.
דרסט הרביעי, מלך הפיקטים

דרסט הרביעי (באנגלית: Drest IV), בנו של גירום (Girom) היה מלך הפיקטים, באמצע המאה השישית.
ככל הנראה מלך במקביל למלכותו של דרסט השלישי במשך תקופה שנעה בין שנה ל-15 שנים (על פי מקורות היסטוריים שונים). שניהם החלו למלוך לאחר מותו של גאלאן.  לאחר מותו של דרסט השלישי, המשיך דרסט הרביעי למלוך לבדו לתקופה של ארבע או חמש שנים נוספות.
לאחר מותו של דרסט מלכו אחיו גרטנייט הראשון וקיילטראם.
דקוטה (זמרת)

| --- | --- |
 לידה:  שנות ה־90 של המאה ה־20 
 שם לידה:  סופי אלטון
 שם במה:  Dakota 
 תקופת הפעילות:  מ-2015 
 סוגה:  מוזיקת פופ, דאנס-פופ, מוזיקת נשמה 
 חברת תקליטים:  70Hz, וירג'ין EMI רקורדס, יוניברסל מיוזיק גרופ
 
סופי אלטון (באנגלית: Sophie Elton), הידועה בשם הבמה שלה, דקוטה (Dakota), היא זמרת-יוצרת בריטית. היא ידועה בעיקר בזכות גרסת הכיסוי שביצע יחד עם ג'ונאס בלו לסינגל "Fast Car" של טרייסי צ'פמן.
קריירה

ב-4 בדצמבר 2015, היא השתתפה בגרסת הכיסוי של ג'ונאס כחול לסינגל "Fast Car" של טרייסי צ'פמן. הסינגל הגיע, בשיאו, למקום השני במצעד הסינגלים הבריטי, למקום הראשון במצעד הדאנס הבריטי, למקום השני במצעד הסינגלים האירי, ולמקום הראשון במצעד שירי הדאנס קלאב.
ב-2016, היא הוציאה את הסינגל "Long Hot Summer".
ב-2017, היא הוציאה, בשיתוף עם אלכס רוס וטי-פיין, בגרסת הכיסוי לסינגל "Dreams" של גבריאלה (אנ'). גרסת הכיסוי הגיעה למקום ה-19 במצעד ה-Hitseekers האוסטרלי.
ב-20 ביולי 2018, דקוטה הוציאה את המיני-אלבום הראשון שלה, Call Me When You Get This.
ב-2018, היא הוציאה, בשיתוף פעולה עם Not3s (אנ'), את הסינגל "Sober". בהמשך השנה, היא הוציאה את הסינגל "Hate Loving You" ו-"Hey Mamma".
ב-2021, היא הוציאה, בשיתוף פעולה עם אלכס גאודינו (אנ'), את הסינגל "All I think of is You".
הערות שוליים

↑  "The ARIA Report" (PDF). ARIA. 8 במאי 2017. ארכיון (PDF) מ-2019-03-22. נבדק ב-9 במאי 2017. {{cite web}}:  (עזרה)
| --- | --- |
בקרת זהויות :  MusicBrainz: 3fb5ac5a-1446-4f2a-896f-0630e1405214
אקלים כיפת הקרח

פריסת קרני השמש באזורי הקוטב והשוואת מרחקים שעליהן לעבור.
קרחוני עד באנטארקטיקה.
אקלים כיפת הקרח הוא האקלים הקר ביותר בכדור הארץ והוא נפוץ באזורי הקטבים - קווי רוחב 65°–90° צפון וכל יבשת אנטארקטיקה. בין המדינות בהן ניתן למצוא מקומות בעלי אקלים כיפת הקרח ניתן למנות את קנדה, רוסיה ונורווגיה בארכיפלג סבאלבארד.
באזורים בהם האקלים הוא אקלים כיפת הקרח, אין טמפרטורה ממוצעת חודשית מעל C°‏ 0. הטמפרטורה הממוצעת החודשית הסטנדרטית לאקלים כיפת קרח בחודשים הקרים היא בין C°‏ 30- ל־C°‏ 55-. על פי שיטת קפן לסיווג אקלים, מוגדר אקלים זה כסוג EF.
אחת הסיבות לקור העז השורר בקטבים הוא המרחק הרב שנדרשות קרני השמש לעבור באטמוספירה על מנת להגיע לקטבים, והפריסה הרחבה יותר והלא־ספציפית של קרני השמש באזור זה.
תיאור

בשיטת קפן לסיווג אקלים, מוגדר אקלים כיפת הקרח כ־EF, והוא מוגדר כאקלים בו אין חודשים שהטמפרטורה הממוצעת בהם היא מעל C°‏ 0. אזורים כאלו ניתן למצוא באזורי הקוטב הצפוני והקוטב הדרומי, ובהרים גבוהים ביותר, למשל הימלאיה.
אקלים כיפת הקרח שונה מאקלים הטונדרה בכך שבאקלים טונדרה יש עונת קיץ ברורה עם מספר חודשים שבהם עולה הטמפרטורה למעל C°‏ 0, והקיץ מספיק חם על מנת להמיס את הקרח שנוצר בחורף. המסת הקרח מונעת בעצם את היווצרותם של הקרחונים באזור.
אקלים כיפת הקרח הוא הקר ביותר בכדור הארץ, ונכללים בתוכו האזורים הקרים ביותר בכדור הארץ. עם ממוצע של C°‏ 55.2-, תחנת ווסטוק שביבשת אנטארקטיקה היא המקום הקר ביותר על כדור הארץ ועם C°‏ 89.2- היא גם המקום בו תועדה הטמפרטורה הנמוכה ביותר.
הערות שוליים

↑  Yung, Chung-hoi. "Why is the equator very hot and the poles very cold?". Hong Kong Observatory. נבדק ב-2010-12-02.
↑  McKnight, Tom L; Hess, Darrel (2000). "Climate Zones and Types: The Köppen System". Physical Geography: A Landscape Appreciation. Upper Saddle River, NJ: Prentice Hall. pp. 235–7. ISBN 978-0-13-020263-5.
↑  Gavin Hudson (2008-12-14). "The Coldest Inhabited Places on Earth". Eco Worldly. אורכב מ-המקור ב-2008-12-18. נבדק ב-2009-02-08.
| שיטת קפן לסיווג אקלימים |
| --- | --- | --- |
| קבוצה A - טרופי | אקלים משווני טרופי (Af), אקלים מונסון טרופי (Am), אקלים סוואנה טרופי (Aw, As) |  |
| קבוצה B - צחיח | אקלים צחיח (BWh, BWk), אקלים צחיח למחצה (BSk, BSh) |  |
| קבוצה C - ממוזג | אקלים ים-תיכוני (Csa, Csb, Csc), אקלים סובטרופי גשום (Cfa, Cwa), אקלים ימי (Cfb, Cwb, Cfc, Cwc) |  |
| קבוצה D - יבשתי | אקלים יבשתי (Dfa, Dwa, Dfb, Dwb, Dsa, Dsb), אקלים תת-ארקטי (Dfc, Dwc, Dfd, Dwd, Dsc, Dsd) |  |
| קבוצה E - קוטבי | טונדרה (ET), אקלים כיפת הקרח (EF), אקלים אלפיני (ET, EF) |  |
דרסט השביעי, מלך הפיקטים

דרסט השביעי (באנגלית: Drest VII; נפטר ב-729) היה מלך הפיקטים במשך כשנתיים, משנת 724 ועד הדחתו בשנת 726. הוא המשיך לטעון לכתר עד מותו.
ביוגרפיה

דרסט עלה לשלטון לאחר שקודמו נכטאן בנו של דר איליי ויתר על כיסאו בשנת 724 ועבר להתגורר במנזר.
לא ידוע שמו של אביו של דרסט (השם אינו מופיע ב"דברי ימי אלסטר", "דברי ימי טיגרנאך"  או ב"דברי ימי הפיקטים"), אולם אזכור מאוחר יותר ב"דברי ימי הפיקטים" מזכיר את טאלורגן כאביו של דרסט השביעי. ככל הנראה היה דרסט השביעי קרוב משפחה של נכטאן מאחר שלא הייתה מחלוקת בדבר עלייתו לשלטון. מאחר שבניו של נכטאן נפטרו, ככל הנראה מדובר בבן אחיו - וייתכן שדרסט היה בנו של טאלורג בן דרוסטן (אחיו של נכטאן או אחיו המאומץ של נכטאן).
בשנת 725 נכלא סימול, בנו של דרסט (לא ברור על ידי מי), ובשנת 726 כלא דרסט את נכטאן, מעשה זה הביא להדחתו של דרסט על ידי אלפין בשנת 726. דרסט הביס את אלפין ושב ומלך אולם מלחמת הירושה על הכס נמשכה בשנת 728 עת טענו דרסט, נכטאן, אלפין ואואנגוס מק פרגוסה לכתר. דרסט נהרג בקרב כנגד כוחותיו של אואנגוס בשנת 729. לאחר מותו שב לשלטון נכטאן.
אלכסנדר מיכאילין

אלכסנדר ויצ'סלבוביץ' מיכאילין (ברוסית: Александр Вячеславович Миха́йлин; נולד ב-18 באוגוסט 1979) הוא ג'ודוקא רוסי. מיכאילין מתחרה בקטגוריית המשקל מעל 100 ק"ג והוא זוכה מדליית הכסף מאולימפיאדת לונדון 2012. מיכאילין מחזיק ב-3 מדליות זהב ו-2 מדליות ארד מאליפויות עולם וב-11 מדליות מאליפויות אירופה.
קריירה > תחילת הדרך

בגיל 19, התחרה מיכאילין באליפות רוסיה 1997 וזכה במדליית הכסף לאחר שהפסיד בגמר ליורי סטיופקין. בשנת 1999 החל לזכות בתארים משמעותיים וב-24 בינואר השתתף בטורניר 'Moscow International Tournament' וזכה במדליית הזהב כשניצח בקרב הגמר את האלוף האולימפי לשעבר אנטל קובאץ' ההונגרי. כחודש לאחר מכן התחרה בטורניר 'World Masters Munich' וזכה במדליית הארד. ב-22 במאי השתתף באליפות אירופה שנערכה בברטיסלאבה וזכה במדליית הארד.
ב-7 באוקטובר באותה השנה השתתף באליפות העולם שנערכה בברמינגהאם וזכה במדליית הארד. בקרב הראשון הוא ניצח את דאנו פנטיץ' הסרבי, בשמינית הגמר ניצח את באסל אל גארבאווי המצרי וברבע הגמר גבר על לאוניד סביריד הבלארוסי. בקרב חצי הגמר פגש את ג'אנג סונג-הו הקוריאני, הפסיד ונשר לקרב על מדליית הארד מול סטפן טרנו הצרפתי. בקרב על הארד מיכאילין היה יותר פעיל לאורך הקרב והצרפתי ספג שידו (עברה), פחות מדקה לסיום הקרב מיכאילין הצליח להפיל את הצרפתי וקיבל ניקוד ווזארי שהספיק עד לסוף הקרב.
ב-26 בנובמבר 2000, התחרה מיכאילין באליפות רוסיה וזכה בשתי מדליות זהב בקטגוריית המשקל מעל 100 ק"ג ובקטגוריית המשקל הפתוח. באליפות אירופה 2001 הוא התחרה בקטגוריית המשקל הפתוח וזכה במדליית הזהב. בשמינית הגמר הוא ניצח את ג'רום דרייפוס הצרפתי, ברבע הגמר את סלים טטרוגלו הטורקי, בחצי הגמר את רמאז צ'וצ'ישווילי הגיאורגי ובגמר גבר על דניס ואן דר חיסט ההולנדי.
קריירה > אלוף העולם 2001-2005

באליפות העולם 2001 שנערכה במינכן מיכאילין זכה בשתי מדליות זהב בקטגוריית המשקל מעל 100 ק"ג ובקטגוריית המשקל הפתוחה. ב-26 ביולי הוא התחרה בקטגוריית המשקל מעל 100 ק"ג וניצח בקרב הראשון את הצרפתי ג'רום דרייפוס, בשמינית הגמר ניצח את סונג פן הסיני וברבע הגמר ניצח באיפון את אלוף העולם המכהן שיניצ'י שינוהארה היפני. בחצי הגמר מיכאילין ניצח את סעיד מחמוד מירן האירני ובגמר ניצח את סלים טטרוגלו הטורקי. ב-29 ביולי, שלושה ימים לאחר מכן התחרה בקטגוריית המשקל הפתוח. בקרב הראשון גבר על מוחמד דביטאו ממאלי, בשמינית הגמר ניצח את יאסויוקי מונטה היפני וברבע הגמר את עבדולו טנגרייב האוזבקי. בחצי הגמר ניצח את הברזילאי דניאל אנדריי הרננדס ובגמר גבר באיפון על אריק זאבי הישראלי 24 שניות מפתיחת הקרב.
ב-16 במאי 2002 התחרה באליפות אירופה בקטגוריית המשקל הפתוח וזכה במדליית הכסף לאחר שהגיע עד הגמר ובו הפסיד להולנדי דניס ואן דר חיסט. בנובמבר זכה בטורניר 'World Masters Bucharest' כשניצח בגמר את סלים טטרוגלו הטורקי. עוד באותה השנה זכה בטורניר 'Grand Prix Moscow' עם ניצחון בגמר על בן ארצו הרוסי טימור בוצ'וקורי. באליפות אירופה 2003 שנערכה בדיסלדורף זכה במדליית הזהב בקטגוריית המשקל הפתוח עם ניצחון בגמר על דניס ואן דר חיסט. באליפות אירופה בשנת 2005 מיכאילין זכה שוב במדליית הזהב. ברבע הגמר ניצח את הישראלי אנדריאן קורדון, בחצי הגמר את דניס ואן דר חיסט ובגמר ניצח את הפולני יאנוש ווינרוביץ'. ב-3 בדצמבר הוא השתתף באליפות אירופה הפתוחה שנערכה במוסקבה בה יכל ג'ודוקא מכל משקל להשתתף, מיכאילין זכה במדליית הכסף לאחר שהפסיד בגמר לטאמרלן טמנוב הרוסי.
באליפות העולם 2005 שנערכה בקהיר מיכאילין התחרה בקטגוריית המשקל מעל 100 ק"ג וזכה במדליית הזהב. בקרב הראשון הוא ניצח את ילדוס אחסנגלייב הקזחי, בשמינית הגמר את קים סונג-בום הקוריאני וברבע הגמר את פייר רובין הצרפתי. בחצי הגמר גבר על פאולו ביאנצ'סי האיטלקי ובגמר ניצח באיפון את היפני יאסויוקי מונטה כדקה וחצי לסיום הקרב.
באליפות אירופה הפתוחה בשנת 2006 זכה מיכאילין במדליית הזהב עם ניצחון בגמר על אדם אוקרואשווילי הגיאורגי. עוד באותה השנה זכה במדליית ארד בטורניר 'Super World Cup Tournoi de Paris', מדליית כסף בטורניר 'Super World Cup Hamburg' ומדליית זהב בטורניר 'Super World Cup Moscow'. באליפות אירופה 2007 שנערכה בבלגרד התחרה מיכאילין בקטגוריית המשקל מעל 100 ק"ג וזכה במדליית הארד כאשר ניצח בקרב על המדליה את מתיאס סראיי הסלובני. ב-1 בדצמבר הוא השתתף באליפות אירופה הפתוחה שנערכה בוורשה וזכה במדליית הזהב כשניצח בגמר את איהר מקראו הבלארוסי.
קריירה > תחילת היריבות עם טדי רינר

באליפות העולם הפתוחה 2008 שנערכה בלובלואה-פרה שבצרפת, זכה מיכאילין במדליית הכסף. בקרב הראשון גבר באיפון על הרומני דניאל מטיי, בשמינית הגמר ניצח את הצרפתי המקומי ז'אן סבסטיאן בונויסין וברבע הגמר ניצח את יאנוש ווינרוביץ' הפולני. בחצי הגמר ניצח באיפון את מתיו בטאיי הצרפתי ובגמר פגש צרפתי נוסף, טדי רינר והפסיד. באליפות אירופה 2009 הוא זכה במדליית הארד לאחר ניצחון על אנדראס טולצר הגרמני בקרב על המדליה. עוד באותה השנה זכה במדליית כסף בגראנד סלאם פריז היוקרתי כאשר הגיע עד הגמר והפסיד שוב לטדי רינר. עוד זכה במדליית זהב בגראנד סלאם מוסקבה כשניצח בגמר את הגרמני אנדראס טולצר.
באליפות העולם 2011 שנערכה בפריז, מיכאילין התחרה בקטגוריית המשקל מעל 100 ק"ג וזכה במדליית הארד. בקרב הראשון הוא ניצח את עבדולו טנגרייב האוזבקי, בקרב השני את איהר מקראו הבלארוסי, בשמינית הגמר את הרומני ולאדוט סימיונסקו. ברבע הגמר הפסיד לקים סונג-מין הקוריאני ונשר לבית הניחומים שם ניצח את בארנה בור ההונגרי ועלה לקרב על מדליית הארד. בקרב על המדליה מיכאילין גבר על אוסקר ברייסון הקובני. כחודשיים לאחר מכן מיכאילין התחרה באליפות העולם הפתוחה שנערכה בטיומן וזכה שוב במדליית הארד כשניצח בקרב על המדליה את הקוריאני קים סונג-מין. ב-11 בדצמבר מיכאילין התחרה בגראנד סלאם טוקיו היוקרתי וזכה במדליית הזהב לאחר שניצח בגמר את צ'ו גו-האם הקוריאני.
באליפות אירופה 2012 שנערכה בצ'ליאבינסק שברוסיה, זכה מיכאילין במדליית הזהב. בחצי הגמר ניצח את יאנוש ווינרוביץ' הפולני ובגמר ניצח את בארנה בור ההונגרי תוך פחות מ-40 שניות לאחר תרגיל אוצ'י מטה שעליו קיבל ניקוד איפון.
קריירה > לונדון 2012-הווה

באולימפיאדת לונדון 2012, מיכאילין התחרה בקטגוריית המשקל מעל 100 ק"ג וזכה במדליית הכסף. ב-3 באוגוסט מיכאילין השתתף לראשונה במשחקים האולימפיים, בקרב הראשון הוא ניצח את סדריק מנדמבו קביקה מקונגו, בשמינית הגמר את כריסטופר שרינגטון הבריטי וברבע הגמר את רפאל סילבה הברזילאי. בחצי הגמר ניצח את אנדראס טולצר הגרמני ובגמר הפסיד לטדי רינר הצרפתי.
בגיל 37, בפברואר 2018, מיכאילין זכה במדליית זהב בטורניר 'European Open Sofia' לאחר שניצח בגמר את בנג'מין הרמגניס הבלגי.
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
↑  הקרב על הארד מול סטפן טרנו, אליפות העולם 1999
↑  הקרב מול אריק זאבי, גמר אליפות העולם 2001
דץ הבלץ

| --- | --- |

כרזת הסרט
 בימוי:  עופר ויצמן
 הופק בידי:  משה אדרי, לאון אדרי, משה דץ, בני מנשה
 תסריט:  אבי בלקין, אסף בייזר
 עריכה:  בועז רוזנפלד
 שחקנים ראשיים:  משה דץ, אור יעקב, עמית מורשת, קסם ויינברגר, חני נחמיאס, יובל שם-טוב, מיכל ינאי, אורי הוכמן
 מוזיקה:  חזי שקד (עיבודים והפקה מוזיקלית), משה דץ (לחנים)
 צילום:  עופר דורי
 מדינה:  ישראל ישראל
 חברת הפקה:  בית היוצר תוכן בע"מ
 חברה מפיצה:  סרטי יונייטד קינג
 הקרנת בכורה:  2015 
 משך הקרנה:  73 דקות
 שפת הסרט:  עברית
 סוגה:  הרפתקאות, קומי, מוזיקלי
 
"דץ הבלץ" הוא סרט הרפתקאות, קומי ומוזיקלי לילדים בבימויו של עופר ויצמן הסרט יצא ביולי 2015, את הסרט הפיקה חברת סרטי יונייטד קינג.
עלילה

נועה בת ה-11, סקסופוניסטית בלהקה, שיומיים לפני הופעה חשובה הסקסופון שלה נעלם. דץ הבלץ (משה דץ) נרתם לעזרתה למצוא את הסקסופון שנגנב על ידי משפחת גנבני.
דמויות

| דמות | שם השחקן/ית | תיאור הדמות |
| --- | --- | --- |
| דץ הבלץ | משה דץ | כוכב ילדים אשר הפך לבלש ועוקב אחרי מי שגנב את הסקסופון של נועה |
| נועה | אור יעקב | ילדה סקסופוניסטית בת 11 בלהקה שנגנב לה הסקסופון |
| אלגרה | אביה ברוש | העוזרת של דץ הבלץ והמשרתת שלו |
| איתי | עמית מורשת | חבר בלהקה של נועה |
| שחר | קסם ויינברגר | חבר בלהקה של נועה |
| יובל המבולבל | יובל שם-טוב | כוכב הילדים האהוב של ישראל שבסרט הוא מוכר גלידה, במקום בכובע המצחייה שלו הוא חובש כובע של מוכר גלידה |
| גברת הס | מיכל ינאי | קשישה ששונאת רעש ואוהבת שקט, הנבלית הראשית בסרט והגנבת האמיתית של סקסופון הפלאים |
| פסטרמה | דני קרפל | העוזר של גברת הס |
| אמא גנבני | חני נחמיאס | האמא במשפחת גנבני |
| אבא גנבני | אורי הוכמן | האבא במשפחת גנבני |
| חצי גנבני | מורן קל | אחיו של רבע גנבני שעוזר לאחיו לגנוב את הסקסופון של נועה |
| רבע גנבני | יניב סוויסה | אחיו של חצי גנבני שעוזר לאחיו לגנוב את הסקסופון של נועה |
| הכבשה שושנה | דור אוחיון | הכבשה המבולבלת של דץ, מופיעה כאורחת |
אנומאנוס (מורד)

אנומאנוס היה גלאדיאטור גאלי (אזור צרפת - בלגיה של היום) אשר הוכשר בבית הספר לגלדיאטורים (לודוס) של קווינטוס לנטולוס בטיאטוס ששכן ליד העיר קפואה שבדרום מערב איטליה.
אנומאנוס ברח יחד עם קריקסוס וספרטקוס במהלך מרד הגלדיאטורים בלודוס של בטיאטוס במהלכו ברחו עוד כ-70 עבדים וגלדיאטורים נוספים.
אנומאנוס היה הדוקטורה (מורה) של בית בטיאטוס ולימד את הגלאדיאטורים החדשים שהגיעו.
אנומאנוס, יחד עם קריקסוס וספרטקוס, היה ממנהיגי מרד העבדים השלישי נגד האימפריה הרומית (71-73 לפנה"ס). אנומאנוס היה שותף לניצחונות הראשונים של צבא המורדים נגד האימפריה הרומית, לאחר התקוממותם של הגלדיאטורים, המשיכו אנומאנוס, ספרטקוס וקריקסוס לפרוץ ללודוסים נוספים ולשחרר עבדים רבים באזור קפואה וניאפוליס.
לדיכוי המרד נשלחו תחילה 2 לגיונות רומאיים תחת פיקודו של גאיוס קלאודיוס גלאבר בקרב המכריע למרגלות הר ווזוביס נחלו הרומאים תבוסה כואבת.
אנומאנוס מת כשנה לאחר פרוץ המרד בחורף של שנת 72 לפנה"ס במהלך אחת הפשיטות של צבא המורדים על הערים באזור דרום איטליה.
דרניצקי (רובע)

דרניצקי ראיון (באוקראינית: Дарницький район) הוא רובע או "ראיון" של קייב, עיר הבירה של אוקראינה.
דרניצקי הוא אחד משלושה ראיונים של קייב, הנמצא על הגדה השמאלית של נהר דנייפר.
בראיון יש הרבה מפעלים שונים, ולכן הוא נחשב לראיון עם פוטנציאל כלכלי ותעשייתי גבוהה.  במקביל, דרניצה ממשיך להתפתח כראיון שינה.
בשל הקרבה לאזורי תעשייה ומפעלים שונים, רמת זיהום הסביבה גבוהה.
הערות שוליים

↑  [https://www.segodnya.ua/longread/darnitsa/index.html Дарницкий район: 
дешевое жилье, 
плохая экология и 
множество ТРЦ], Segodnya.ua
| --- | --- |
בקרת זהויות :  NLI: 987007494360005171  LCCN: no2003097809  VIAF: 142239066   WorldCat (עם VIAF): 142239066 
ערך זה הוא קצרמרבנושא גאוגרפיה של אוקראינה. אתם מוזמנים לתרום לוויקיפדיה ו.
אלכסינה גרהאם

| --- | --- |
גרהאם, 2019
גרהאם, 2019
 לידה:  3 במרץ 1990 (בת 34) וורקסופ, אנגליה, הממלכה המאוחדת 
 שם לידה:  אלכסינה לורנה גרהאם
 מדינה:  הממלכה המאוחדת 
 תקופת הפעילות:  מ-2008 
 מקצוע:  דוגמנית
 
אלכסינה גרהאם (באנגלית: Alexina Graham; נולדה ב-3 במרץ 1990) היא דוגמנית בריטית. בשנת 2019, הצטרפה גרהאם למלאכיות של חברת האופנה ויקטוריה'ס סיקרט, והייתה לג'ינג'ית הראשונה שעשתה זאת. גרהאם היא גם שגרירת המותג "לוריאל".
שנותיה הראשונות

גרהם נולדה בוורקסופ, נוטינגהאמשייר, הממלכה המאוחדת. היא למדה בלט במשך 12 שנים. במרוצת השנים, סיפרה גרהאם כי בשל שערה הג'ינג'י, עברה מספר חרמות בתקופת נעוריה.
קריירה

גרהאם החלה את קריירת הדוגמנות שלה ב-2008, לאחר שזכתה בתחרות היופי של מייבלין. גרהאם הופיעה במספר שערים של מגזיני אופנה שונים דוגמת ID,‏ ווג ו-InStyle. בנוסף, הצטלמה גרהאם במספר קמפיינים של חברות שונות דוגמת ברברי, לוריאל, ויקטוריה'ס סיקרט, ארמני וז'אן-פול גוטייה.
בין השנים 2017–2018, צעדה גרהאם בתצוגת האופנה של ויקטוריה'ס סיקרט, וב-2019, הפכה לאחת המלאכיות של החברה.
הערות שוליים

↑  "Find My Past". www.findmypast.com. נבדק ב-15 במרץ 2019. {{cite web}}:  (עזרה)
↑  Hutchinson, Emily (22 בנובמבר 2017). "Nottingham woman's jaw-dropping tactic to get job as a Victoria's Secret model". {{cite web}}:  (עזרה)
↑  Newbold, Alice. "Victoria's Secret Casting Directors On The New Models To Watch". www.vogue.co.uk.
↑  Newis-Smith, Josh (21 במרץ 2019). "'This is for my bullies!' We exclusively meet Victoria's Secret's first red-haired angel, Alexina Graham". Glamour Magazine. {{cite news}}:  (עזרה)
↑  "A Quick Backstage Chit-Chat with Burberry It-Girl Alexina Graham". 17 בפברואר 2009. {{cite web}}:  (עזרה)
↑  "Little Ladies (Teen Vogue)".
↑  "Burberry unveil spring summer 2009 advertising campaign images - Fashion Galleries - Telegraph". fashion.telegraph.co.uk.
↑  "23 of the Most Naughty and Nice Looks from the 2017 Victoria's Secret Fashion Show".
↑  "Jean Paul Gaultier — #JPGDINNER".
↑  Logan, Elizabeth. "All the Models Confirmed For the Victoria's Secret Show (So Far)". W Magazine (באנגלית). נבדק ב-10 בספטמבר 2018. {{cite news}}:  (עזרה)
אלכסיס בקה בקה

אלכסיס אדלין בקה בקה (בצרפתית: Alexis Adelin Beka Beka; נולד ב-29 במרץ 2001 בפריז שבצרפת) הוא כדורגלן צרפתי המשחק בעמדת הקשר האחורי בקבוצת ניס.
קריירת מועדונים

בקה בקה גדל במחלקת הנוער של קן. ב-20 בדצמבר 2019 הוא ערך את הופעת הבכורה שלו בקבוצה הבוגרת של המועדון, בתיקו 0-0 נגד קלרמון פוט במסגרת הליגה הצרפתית השנייה. בסך הכל ערך בקה בקה 30 הופעות ליגה במדי המועדון, בהן הבקיע שער אחד.
ב-23 באוגוסט 2021 חתם בקה בקה על חוזה לחמש עונות בלוקומוטיב מוסקבה מליגת העל הרוסית. ב-27 באוגוסט הוא ערך את הופעת הבכורה שלו במועדון, בתיקו 1-1 נגד דינמו מוסקבה במסגרת המחזור השישי בליגה לעונת 2021/2022.
ב-2 באוגוסט 2022 חתם בניס מהליגה הצרפתית, תמורת 14 מיליון אירו.
קריירה בינלאומית

בקה בקה היה חלק מסגל נבחרת צרפת בטורניר הכדורגל באולימפיאדת טוקיו (2020) בשנת 2021, וערך שלוש הופעות בטורניר.
הערות שוליים

↑  АЛЕКСИС БЕКА БЕКА – ИГРОК «ЛОКОМОТИВА»! באתר הרשמי של לוקומוטיב מוסקבה, 23 באוגוסט 2021 (ברוסית)
| נבחרת צרפת – אולימפיאדת טוקיו 2020 |
| --- | --- | --- |
|  1 ברנדורי •  2 קלולו •  3 באר •  4 פמבלה •  5 גלין •  6 טוסאר •  7 נורדין •  8 לה פי •  9 אמבוקו •  10 ז'יניאק •   11 סבאנייה •  12 בקה בקה • 13 מישלין •  14 תובאן • 15 סאנאן • 16 באייץ' • 17 קאסי • 18 קולו • 19 דוקורה • 20 ליהדג'י • 22 ברטו • מאמן: ריפולי |  1 ברנדורי •  2 קלולו •  3 באר •  4 פמבלה •  5 גלין •  6 טוסאר •  7 נורדין •  8 לה פי •  9 אמבוקו •  10 ז'יניאק •   11 סבאנייה •  12 בקה בקה • 13 מישלין •  14 תובאן • 15 סאנאן • 16 באייץ' • 17 קאסי • 18 קולו • 19 דוקורה • 20 ליהדג'י • 22 ברטו • מאמן: ריפולי | צרפת |
דניאל ריש

דניאל ריש (בגרמנית: Daniel Risch‏; נולד ב-5 במרץ 1978) הוא פוליטיקאי מליכטנשטיין, המכהן כראש ממשלתה מ-25 במרץ 2021, מטעם מפלגת "האיחוד הפטריוטי". בעבר כיהן כסגן ראש ממשלת הנסיכות, שר התשתיות, הכלכלה והספורט.
ביוגרפיה

בשנת 1998 סיים את לימודיו בגימנסיה בואדוץ, בירת ליכטנשטיין. בין השנים 1999–2003, למד תואר במנהל עסקים באוניברסיטת ציריך, ובאוניברסיטת מינכן. עם סיום הלימודים, החל ללמוד לתואר דוקטורט באינפורמטיקה באוניברסיטת פרייבורג. בשנת 2007 קיבל תואר דוקטור לכלכלה מטעם האוניברסיטה.
בשנת 2016 התפקד למפלגת האיחוד הפטריוטי של ליכטנשטיין. לאחר הבחירות לפרלמנט ב-2017 הוא מונה לסגן ראש הממשלה ולשר התשתיות, הכלכלה והספורט. לאחר ניצחונה של המפלגה הפטריוטית, מונה ריש לראש הממשלה החדש של ליכטנשטיין.
הערות שוליים

↑  "Neue Regierung in Liechtenstein angelobt". Presseportal. 25 במרץ 2021. נבדק ב-27 במרץ 2021. {{cite news}}:  (עזרה)
| --- | --- |
בקרת זהויות :  GND: 13557255X  ISNI: 0000 0000 1963 9649  MGP: 214926  RERO: 02-A013954710  VIAF: 60300494   WorldCat (עם VIAF): 60300494
דניאל רוזנבאום

| --- | --- |
אין תמונה חופשית
 לידה:  11 בפברואר 1997 (בן 27) לוס אלטוס הילס,קליפורניה,ארצות הברית
 עמדה:  רכז
 גובה:  1.97
 מספר:  10
 מכללה:  קולג' פומונה
 קבוצות כשחקן
 2021-2019   2022-2021   2023-2022   2024-2023   2024-:  הפועל ירושלים  אליצור "איתו" אשקלון מכבי ראשון לציון הפועל גליל עליון הפועל חיפה
 הישגים כשחקן
 ספורטאי השנה של כנס האתלטיקה הבין-מכללתי בדרום קליפורניה (2019)
 
דניאל רוזנבאום (באנגלית: Daniel Rosenbaum; נולד ב-11 בפברואר 1997) הוא כדורסלן אמריקאי-ישראלי שמשחק בהפועל חיפה מליגת העל בכדורסל, בעמדת הרכז.